**Národná rada Slovenskej republiky**

**IX. volebné obdobie**

Č: KNR-VHZ-2243/2024-9

**506a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 506)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 506)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 583 z 23. októbra 2024 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporučili Národnej rade Slovenskej republiky **schváliť:**

* Ústavnoprávny výbor Národnej rady Slovenskej republiky uznesením č. 222 z 21. novembra 2024 a
* Výbor Národnej rady Slovenskej republiky pre hospodárske záležitosti uznesením č. 118 z 25. novembra 2024.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1. V čl. I v § 2 ods. 6 sa slová „sa nachádzajúca sa“ nahrádzajú slovami „sa nachádza“.

Spresnenie ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I v § 3 ods. 3 sa slovo „overeným“ nahrádza slovom „osvedčeným“.

Oprava nesprávneho pojmu a zjednotenie s § 4 ods. 4.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I v § 3 ods. 4 sa slovo „požiadaviek“ nahrádza slovom „podmienok“.

Zjednotenie použitých pojmov napríklad s § 7 ods. 1 písm. c).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V Čl. I § 6 odsek 1 znie:

„(1) Prevádzkovateľ je povinný oznámiť ministerstvu dopravy do siedmych dní

1. každú skutočnosť, ktorá môže mať za následok zmenu povolenia alebo odňatie povolenia,
2. ukončenie regulovanej vesmírnej aktivity.“

Návrh upresňuje znenie ustanovenia § 6 odseku 1 tak, aby nedochádzalo v praxi k pochybnostiam čo a kedy má prevádzkovateľ oznamovať štátu.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. II v bode 1 sa za slová „položke 103“ vkladajú slová „v písm. a) a g)“.

Spresnenie úvodnej vety tak, aby bolo zrejmé v ktorých ustanoveniach sa predmetná zmena vykoná.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V Čl. II v bode 2 sa v položke 277 písm. b) na konci pripájajú tieto slová: „okrem zmeny prevádzkovateľa“.

Návrh upresňuje znenie správnych úkonov tak, aby nedochádzalo k pochybnostiam aký správny poplatok sa má vyrubiť v prípade zmeny prevádzkovateľa regulovaných vesmírnych aktivít.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. III sa slovo „januára“ nahrádza slovom „februára“.

V tejto súvislosti v čl. I v § 18 sa slovo „januára“ nahrádza slovom „februára“ a slovo „decembru“ sa nahrádza slovom „januáru“.

Posunutie účinnosti a úprava súvisiacich prechodných ustanovení zohľadňuje zákonné lehoty v legislatívnom procese schvaľovania zákona ako aj potrebnú legisvakanciu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 7 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov **(tlač 506) s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 138 z 26. novembra 2024.

Týmto uznesením výbor zároveň poveril spoločného spravodajcu **Justína Sedláka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 26. novembra 2024

**Róbert P u c i, v.r.**

predseda Výboru NR SR

pre hospodárske záležitosti